stanford-oval/wikipedia huggingface dataset:
הזר המסתורי
גרסת 1916 > סיכום גרסתו של פיין

בגרסה זו, עלילת הסיפור מתקיימת ב-1590. 3 ילדים המקיימים חיים מוגנים ומבודדים בכפר נידח באוסטריה הנקרא אסלדורף (בגרמנית: עיירת טיפשים) פוגשים בנער נאה העונה לשם שטן (לא השטן בכבודו ובעצמו, אלא סוג של מלאך כפי שמציג עצמו לפניהם). שטן מבצע בפני הילדים מעשי קסמים ומשתף אותם ביכולתו לראות את העתיד כדי להזהירם על אירועים מצערים הצפויים בחיי קרוביהם. הסיפור מסופר בגוף ראשון על ידי אחד מהילדים.
בתחילה אין הילדים מאמינים לחזיונות העתיד, אך לאחר התגשמותו של אחד האירועים, מאמינים הילדים לדברי שטן. הילדים מבקשים בתחנונים בפני השטן לשנות את עול הגורל, והוא אכן מציע עזרה בסופו של דבר. לאחר שהכפר נקלע לרצף משפטים, שריפות, תליות, מיתות והיסטריה המונית, שטן נעלם בהסבר קצר:
עכשיו אתה מבין, שכל הדברים הללו לא ייתכנו אלא בחלום. אתה מבין שאלה אינם אלא שגעונות ילדותיים, פירות מטופשים של דמיון שאינו מודע לעיוות שלו - במילה אחת, שאלה חלומות ואתה יוצרם. סימני החלומות מוחשיים כולם, היה עליך לזהותם מוקדם יותר.
זאת האמת, כפי שחשפתי אותה לפניך: אין אלוהים, אין יקום, אין מין אנושי, אין חיי העולם הזה, אין שמיים ולא גיהנום, הכול חלום - חלום אווילי וגרוטסקי. דבר אינו קיים מלבדך. ואתה אינך אלא מחשבה - מחשבה תועה, מחשבה חסרת תועלת, מחשבה חסרת בית, הנודדת אבודה בין הנצחים הריקים!
פסקה זו ופסקאות נוספות ביצירה זו זהות בצורה חדה לנקודת המבט הפילוסופית האקזיסטנציאלית, אשר תופיע עשורים אחר מותו של טוויין.
הזרה

ערך זה עוסק בהזרה באומנות. אם התכוונתם להזרה בסוציולוגיה, ראו .
הֲזָרָה (ברוסית: остранение) היא טכניקה אמנותית שבה מוצגים דברים מוכרים ונפוצים בדרך מוזרה או בלתי מוכרת, כדי לאתגר את תפיסת המוכר. את המונח טבע ויקטור שקלובסקי, ממכונני אסכולת הפורמליסטים הרוסיים, במאמרו "אמנות כתחבולה". שקלובסקי יצא נגד תפיסתו של פּוֹטֵבְּנְיָה (אנ'), שעל פיה האמנות, והשירה בעיקר, היא חשיבה בתמונות. מטרת אופן חשיבה זה, על-פי פוטבניה, היא הפיכת הזר למוכר. השירה והאמנות מחברות בין תמונות שונות, והתמונה המוכרת מייצגת את המציאות, מאירה ומבארת את התמונה הזרה.
שקלובסקי התנגד לתפיסה זו. בעיניו, מטרת השירה היא דווקא "הזרה" (דה-אוטומטיזציה), שבה המוכר הופך לבלתי מוכר. השירה משתמשת בלשון פיגורטיבית ובטכניקות אחרות, כדי להציג את העולם כזר. בכך היא משחררת את האופן המורגל שבו אנו קולטים את הדברים, מרעננת אותו, ומחזירה לדברים את חיותם. כפי שאנשים הגרים על שפת הים מפסיקים להבחין לאחר זמן ברחש הגלים, אומר שקלובסקי, כך המציאות הופכת לכה מוכרת עד כי אנו חדלים מלראותה. מטרת האמנות, על פי שקלובסקי, היא לגרום לרחש הגלים להישמע שוב, ובניסוחו "להחזיר לאבן את אבניותה".
הזרה כמנגנון חידוש ספרותי-היסטורי

אחת השאלות שנקרתה בפני הפורמליזם הרוסי היא שאלת התפתחות הספרות. לטענתם, הזרה הייתה אחד המנגנונים החשובים ביותר בהתפתחות היסטורית זו. בכל תקופה היסטורית שררו מספר תחבולות ספרותיות, שכעבור זמן מה התיישנו, ואיבדו את אפקט ההזרה שלהם. אי לכך נוצר צורך בתחבולות שונות כדי לעורר אפקט זה שוב.
מתאור זה של ההיסטוריה הספרותית משתמע כי השירה והספרות לעולם לא יוכלו להגיע למימוש העליון שלהן, לאנטיליכאה, מכיוון שכל טכניקה בה הן ישתמשו תהפוך למוכרת ושגרתית כעבור זמן, ותאלץ לעבור הזרה.
גישות מתנגדות > סטאליניזם

תאוריות הספרות המרקסיסטיות יצאו מנקודת הנחה כי התרבות היא פועל יוצא של אמצעי הייצור והמבנה הכלכלי/מעמדי של החברה. בהתאם לכך, הם ראו בהשתנות הספרות תוצאה של השתנות הבסיס הכלכלי של כל חברה. תאוריה זו סותרת את האופן בו ראה הפורמליזם המוקדם את ההיסטוריה של הספרות, כמתפתחת מתוך עצמה, מתוך התיישנות מנגנוניה והשאיפה לחידושם. החיכוך בין שתי הגישות הוביל להפעלת לחץ מצד שלטונות ברית המועצות הסטאליניסטית כלפי הפורמליסטים, ובשלב מסוים הכריז שקלובסקי כי הוא טעה.
גישות מתנגדות > מחקר קוגניטיבי

ב-1980 הוציאו ג'ורג' לייקוף ומרק ג'ונסון את הספר "Metaphors We Live by", וחוללו בכך מהפכה בתחום המחקר הקוגניטיבי בכלל ובתחום הספרות בפרט. ספר זה בחן עשרות ביטויים מטפוריים יומיומיים, וניסה להוכיח כי כולם נובעים מאותן מטפורות-על. כך לדוגמה, ביטויים כ"יחסינו הגיעו לצומת דרכים" נובעים, לטענת הספר, ממטפורת העל "האהבה היא דרך". מכאן נובע שאנו חושבים במטפורות, ממפים תחומים לא מוכרים ומופשטים על תחומים שאנו מכירים. תשע שנים לאחר מכן הוציאו ג'ורג' לייקוף ומרק טרנר ספר בשם "More Than Cool Reason: a field guide to poetic metaphor", בו הם הוכיחו כי אף מטפורות פואטיות ממפות תחומים בלתי מוכרים על תחומים מוכרים. גם מטפורות חדשניות לכאורה, טוען הספר, נובעות מאותן מטפורות על, שבהן הזר והמופשט ממופה על המוכר והגשמי. פירוש הדבר ש"הזרה" כמעט ואינה קיימת, ואם היא קיימת הרי שזה במובן צר מאוד.
הערות שוליים

↑  הֲזָרָה במילון ספרות: סיפורת (תשס"ח), באתר האקדמיה ללשון העברית
הגמונה (ירח)

|  כוכב האם |
| --- | --- |
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  8 בפברואר 2003 
 מגלה:  סקוט שפרד, ג'אן קליינה, דייוויד ג'וויט, ינגה פרננדס 
 על שם:  Hegemone 
 מאפיינים מסלוליים
 ציר חצי-ראשי:  23,703,000 ק"מ
 אקסצנטריות:  0.328
 זמן הקפה:  745.500 ימים
 מהירות מסלולית
  ‑ ממוצעת:  2.35 ק"מ/שנייה
 נטיית מסלול:  155.2°
 מאפיינים פיזיים
 ממדים:  3 ק"מ
 מסה:  ‎4.5×1013‎ ק"ג
 תאוצת הכובד בקו המשווה:  0.0012 סנטימטר לשנייה בריבוע
 אלבדו:  0.04
 בהירות נראית:  22.8
 
הגמונה (נקרא גם Jupiter XXXIX) הוא אחד מירחיו של כוכב הלכת צדק אשר התגלה בשנת 2003 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד.
לאחר גילויו קוטלג הירח בשם S/2003 J 8.
קוטרו של הגמונה הוא 3 קילומטרים ומהירותו בעת הקפתו את צדק היא 2.35 ק"מ לשנייה.
רדיוס מסלולו של הגמונה סביב צדק הוא 23,703,000 ק"מ ומשך זמן הקפתו סביב צדק הוא 745.500 יממות.
הגמונה בעל בהירות נראית של 22.8.
הגמונה בעל אלבדו של 0.04 ואקסצנטריות של 0.328.
הוא נקרא על שם הגמונה, שהייתה אחת החאריטות ובתו של זאוס.
הגמונה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה וספונדה.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
דיישון בוקר

| --- | --- |

 לידה:  29 בדצמבר 1996 (בן 27) לאס וגאס, נבדה, ארצות הברית
 עמדה:  רכז, קלע
 גובה:  1.91 מטרים
 מכללה:  מכללת ג'ילט (2015–2016)   מכללת דרום איידהו (2016–2017)   אוניברסיטת המדינה של קליפורניה בלונג ביץ' (2017–2019)
 דראפט:  לא נבחר, 2019
 קבוצות כשחקן
 2019–2020   2020   2020–2021   2021–2022   2022   2022–2023   2023   2023–:  נימבורק   ק.ק. ולוצלאווק   גטינגן   לה-מאן סארת   פוס פרובנס באסקט   הפועל גליל עליון   אוניברסו טרוויזו   הפועל אילת
 
דיישון בוקר (באנגלית: Deishuan Booker; נולד ב-29 בדצמבר 1996) הוא כדורסלן אמריקאי המשחק בעמדות הרכז והקלע בהפועל אילת.
קריירה

קריירת המכללות של בוקר כללה מעבר בקבוצות הכדורסל של מכללת ג'ילט, מכללת דרום איידהו ואוניברסיטת המדינה של קליפורניה בלונג ביץ'. לאחר שלא נבחר בדראפט 2019 ב-NBA, חתם בנימבורק הצ'כית. ממנה המשיך לק.ק. ולוצלאווק הפולנית, בה שיחק עשרה משחקים.
ב-26 בדצמבר 2020 חתם בגטינגן הגרמנית. ב-3 באוגוסט 2021 חתם בלה-מאן סארת הצרפתית. ב-28 בפברואר 2022 חתם בפוס פרובנס באסקט הצרפתית. ב-30 ביולי 2022 חתם בהפועל גליל עליון.
הערות שוליים

↑  Nicola Lupo, Deishuan Booker, Anwil Wloclawek part ways - Sportando, sportando.basketball (באנגלית אמריקאית)
↑  Ennio Terrasi Borghesan, Göttingen, Deishuan Booker agree to deal - Sportando, sportando.basketball (באנגלית אמריקאית)
↑  archysport, Le Mans is sold out with Deishuan Booker's signature, Archysport, ‏2021-08-03 (באנגלית אמריקאית)
↑  Dario Skerletic, Fos Provence signs Egidijus Mockevicius, Deishuan Booker - Sportando, sportando.basketball (באנגלית אמריקאית)
↑  הסקורר שלה: דיישון בוקר חתם בגליל עליון, באתר ‏מאקו‏, 30 ביולי 2022
↑  אור שקדי‏, דיישון בוקר חתם בגליל עליון, בן מור בבאר שבע, באתר וואלה, 30 ביולי 2022
דניס זקאריה

דניס למי זקאריה לאקו לאדו (בצרפתית: Denis Lemi Zakaria Lako Lado, נולד ב-20 בנובמבר 1996 בז'נבה שבשווייץ) הוא כדורגלן שווייצרי, המשחק במונקו ובנבחרת שווייץ בעמדת הקשר ההגנתי.
קריירת מועדונים

זקאריה החל את הקריירה כילד במועדון סרבט ז'נבה מעיר הולדתו ז'נבה. זקאריה שיחק במועדון כעשר שנים, ובשנת 2014 עלה לקבוצה הבוגרת. זקאריה ערך בסך הכל שש הופעות ליגה בקבוצה, בהן הבקיע שני שערים, ובשנת 2015 נמכר ליאנג בויז ברן, שם חתם על חוזה לארבע שנים. את הופעת הבכורה שלו במדי יאנג בויז ברן במסגרת ליגת העל השווייצרית ערך זקאריה במשחק מול פ.צ. ציריך ביולי 2015. המשחק הסתיים בתיקו 1-1, כאשר זקאריה נכנס כמחליף בדקה ה-79. זקאריה שיחק ביאנג בויז ברן שתי עונות מלאות והציג יכולת טובה מאוד, שאף הקנתה לו זימון לנבחרת שווייץ בכדורגל.
קריירת מועדונים > בורוסיה מנשנגלדבך

בקיץ 2017 נמכר זקאריה לבורוסיה מנשנגלדבך מהבונדסליגה תמורת כעשרה מיליון אירו. זקאריה החליף בקבוצה את מחמוד דאוד שנמכר לבורוסיה דורטמונד. זקאריה הגיע לבורוסיה מנשנגלדבך בהמלצת בן ארצו גרניט ג'אקה, ששיחק בעבר בתפקידו של זקאריה בגלדבאך. זקאריה תפס עד מהרה מקום בהרכב של בורוסיה מנשנגלדבך והפך לאחד השחקנים הצעירים המבטיחים בבונדסליגה בעונת 2017/18.
בעונת 2018/19 שמר זקאריה על יכולת טובה, עם 31 הופעות בליגה וארבעה שערים לזכות קבוצתו, שסיימה במקום החמישי והעפילה לליגה האירופית.
בעונה שלאחר מכן שמר על מקום בהרכב אך לקראת סיום העונה סבל מפציעה בברך ונעדר מהמגרשים לתקופה.
את עונת 2020/21 התחיל זקאריה כשהוא פצוע וחזר למגרשים רק בנובמבר, הוא סיים את העונה עם 25 הופעות בליגה לזכות קבוצתו.
בעונת 2021/22 שותף זקאריה ב-16 משחקים בליגה וכבש שני שערים, אחד מהם בניצחון 0–1 מול דורטמונד.
קריירת מועדונים > יובנטוס

ב-31 בינואר 2022 אחרי שסירב להצעה להאריך חוזה בקבוצתו חתם זקאריה ביובנטוס לארבע וחצי שנים תמורת 4.5 מיליון יורו.
ב-6 בפברואר 2022 רשם זקאריה את הופעתו הראשונה במדי יובנטוס בניצחון 0–2 מול ורונה כשהוא כובש את השער השני לזכות קבוצתו.
ב-1 בספטמבר 2022 הושאל לצ'לסי. ב-2 בנובמבר ערך את הופעתו הבכורה בו כבש את שערו הראשון בניצחון 2-1 על  דינמו זאגרב.
קריירת מועדונים > מונקו

ב-14 באוגוסט 2023 חתם במונקו מהליג 1.
קריירה בינלאומית

זקאריה הוא בן להורים מהגרים מדרום סודאן ומזאיר. כנער שיחק זקאריה בכל הנבחרות הצעירות של שווייץ, והיה יכול לבחור כבוגר אם לייצג את שווייץ או דווקא לשחק בנבחרת הרפובליקה הדמוקרטית של קונגו או בנבחרת דרום סודאן. זקאריה בחר לשחק בנבחרת שווייץ. את הופעת הבכורה שלו ערך זקאריה בנבחרת שווייץ בהפסד 1–2 לנבחרת בלגיה במשחק הכנה ליורו 2016. זקאריה זומן לסגל השווייצרי ליורו 2016 עצמו, אך לא שיחק דקה בטורניר, שבו הודחה שווייץ בשמינית הגמר על ידי נבחרת פולין.
בהמשך, הפך זקאריה לשחקן משמעותי יותר, וסייע לנבחרת שווייץ להעפיל למונדיאל 2018. במשחק הראשון של שלב הבתים של מונדיאל 2018, שהסתיים בתיקו 1-1 מול ברזיל, נכנס זקאריה כמחליף בדקה ה-71 במקום ואלון בהראמי. זקאריה נכנס כמחליף במקום בהראמי גם בתיקו 2-2 מול נבחרת קוסטה ריקה במחזור השלישי בשלב הבתים. זקאריה לא שיחק במשחק שמינית הגמר, בו הפסידה שווייץ 0–1 לשוודיה והודחה מהמונדיאל.
נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.
החופש לבחור

| --- | --- |

 מידע כללי
 מאת:  מילטון פרידמן, רוז פרידמן
 שפת המקור:  אנגלית
 סוגה:  כלכלה
 נושא:  מוניטריזם 
 הוצאה
 הוצאה:  הרקורט 
 תאריך הוצאה:  1980
 מספר עמודים:  325
 הוצאה בעברית
 הוצאה:  הוצאת דביר
 תאריך:  1988
 קישורים חיצוניים
 הספרייה הלאומית:  002476670, 001062639
 
החופש לבחור: עיקרי הכלכלה החופשית (באנגלית: Free to Choose: A Personal Statement) הוא ספר וסדרת טלוויזיה שנוצרו על ידי הכלכלנים מילטון פרידמן, זוכה פרס נובל לכלכלה ב-1976, ואשתו רוז, ובהם הביעו את תמיכתם בעקרונות השוק החופשי. הספר שימש בעיקר כתגובה לספרו של ג'ון קנת גלבריית "The Age of Uncertainty".
הספר יצא לאור בינואר 1980. בישראל הוא יצא בהוצאת דביר ב-1988.
סקירה

הספר מדבר על כך שחינוך ושוק חופשי יביאו את המיטב לכל האנשים בחברה, ומנמק באמצעות דוגמאות בהן הדבר אכן הוליד שגשוג כלכלי. הספר טוען ששיטה זו תוכל לפתור בעיות בנושאים רבים בהם דרכים אחרות כשלו בעבר. הספר כולל כ-10 פרקים המתפרשים על 297 עמודים. "החופש לבחור" הופיע בראש ברשימת רבי המכר של ארצות הברית במשך 5 שבועות.
מחברי הספר מביעים תמיכה בעקרונות "לסה פר", ומותחים ביקורת על התערבות הממשלה ופגיעה בחירות האישית והיעילות הכלכלית בארצות הברית ומחוצה לה. הם מתנגדים למיסים על גז וטבק, ולניהולה של הממשלה את בתי הספר הציבוריים. כמו כן, הפרידמנים האשימו ישירות את הממשלה בשפל הגדול והביעו תמיכה במס הכנסה שלילי כאלטרנטיבה לשיטת המיסוי הנוכחית. הם טענו שצריך לסלק את ה-FDA, להגביר פיקוח על אספקת הכסף שמגיע מהפדרל ריזרב, ואף לבטל חוקים התומכים באיגודים מקצועיים.
הסדרה

ב-1989, הוציאה רשת PBS לראשונה לאור סדרת טלוויזיה בת עשרה פרקים על הספר. בתוכנית, פרידמן דן במקרים של הצלחות וכשלונות כלכליים לאורך ההיסטוריה, שעל פי טענותיו קשורות לאופן בו הקפיטליזם התבטא בהם. כך למשל, במציג את הונג קונג כמדינה מצליחה, אשר ידועה בזכות השוק החופשי בה, בעוד שהודו ספגה ביקורת על התלותיות שלה בכלכלה מתוכננת ופרוטקציוניזם בתעשיית הטקסטיל שלה. לאחר ההופעה המרכזית בכל תוכנית, שוחח פרידמן עם אנשים רלוונטיים לנושא ממקומות שונים בעולם. בשנת 1990 שודרה הסדרה בשנית, הפעם על ידי מנחה אחר, אך פרידמן עדיין השתתף בה.
מספר ידוענים השתתפו בסדרה, ביניהם רונלד רייגן, ארנולד שוורצנגר, דונלד רמספלד, ג'אגדיש בהאגוואטי, ויליאם מקצ'סני מרטין ופיטר טמין.
ישראל

בשנת 1986 העניק מזכיר המדינה של ארצות הברית, ג'ורג' שולץ לראש ממשלת ישראל, יצחק שמיר, עותק של הספר בצרפתית, כמתנה. בעקבות פרסום דבר המתנה שלחו מספר מרצים לעבודה סוציאלית, בהם ד"ר יצחק קדמן, מכתב לראש הממשלה בו בקשו ממנו להשיב את המתנה ולא להנהיג בישראל כלכלה חופשית וחוסר מעורבות ממשלתית.
בשנת 1988, ביוזמת דניאל דורון, תורגם הספר לעברית ויצא בהוצאת דביר. בשנת 1989 שודרו פרקי הסדרת הטלוויזיה בערוץ 2. במקביל לשידור התכנית התקיימו בבית ציוני אמריקה דיונים של אישי כלכלה ישראליים בעקבות הסדרה.
הערות שוליים

↑  מתנה משולץ, מעריב, 27 בנובמבר 1986
↑  רפאל מן, יצחק שמיר, החזר לשולץ את מתנתו, מעריב, 8 בדצמבר 1986
↑  אלי שי, גורלם של הרדיו ושקופיות, כל העיר, 6 במאי 1988
אצלנו זה אחרת, חדשות, 13 במאי 1988
↑  בוטנים, חדשות, 25 באפריל 1989
↑  החופש לבחור, מעריב, 4 במאי 1989
דיית הפנינה

פרק זה לוקה בחסר. אנא תרמו לוויקיפדיה ו.  להרחיב על אזורי המחיה, הקינון וכו'..
| דיית הפנינה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: דאות
סוג:: Gampsonyx
מין:: דיית הפנינה
שם מדעי
 Gampsonyx swainsonii ‏ויגורס, 1825
תחום תפוצה


דיית פנינה שצדה לטאה
דיית הפנינה (שם מדעי: Gampsonyx swainsonii) הוא מין של עוף ממשפחת הנציים החי בדרום אמריקה . עוף זה קרוב לדאה אך שייך לסוג יחידי. היא דורס היום הקטן באמריקה והקטנה שבדורסי היום מלבד כמה מינים של נצים.
מאפיינים

זוהי אחת הדיות הקטנות ביותר בעולם. אורכה 20-23 ס"מ ומשקלה 80-95 גרם בממוצע. היא בעלת נוצות כחולות כהות ובטן וחזה לבנים והראש כהה עם עיניים אדומות עזות. המקור קצר ושחור והרגליים צהובות ובעלות טפרים גדולים.
הדיה חיה ביערות טרופיים לאורך אמריקה הדרומית מוונצואלה עד ארגנטינה. ייתכן שהיא מצפינה עד קוסטה ריקה. הדיה ניזונה בעיקר מלטאות קטנות, עופות קטנים וחרקים שהיא חוטפת ברגליה.
הערות שוליים

↑  דיית הפנינה באתר הרשימה האדומה של IUCN
דיסקוגרפיה של טרוי סיון

| דיסקוגרפיה של טרוי סיון |
| --- | --- |
  סיון מופיע ב-2018 באירוע הגאווה Capital Pride בעיר וושינגטון שבארצות הברית
 אלבומי אולפן ↙:  2
 מיני-אלבומים ↙:  5
 סינגלים ↙:  23
 אלבומי וידאו ↙:  1
 אלבומי רמיקס ↙:  1
 סינגלים שיווקיים ↙:  10
 סינגלים שהגיעו למקום ראשון ↙:  2
הזמר האוסטרלי טרוי סיון הוציא שני אלבומי אולפן, ארבעה מיני-אלבומים, אלבום רמיקס אחד, אלבום וידאו אחד, 23 סינגלים (בשלושה מתוכם הוא אמן משתתף) ועשרה סינגלים שיווקיים (באחד מהם הוא אמן משתתף). ב-15 באוגוסט 2014, הוציא סיון את המיני-אלבום הראשון שלו, TRXYE. המיני-אלבום הגיע למקום החמישי במצעד הבילבורד 200. הסינגל הראשון מתוך המיני-אלבום, "Happy Little Pill", הגיע למקום העשירי במצעד המוזיקה האוסטרלי. ב-4 בספטמבר 2015, הוציא סיון את המיני-אלבום השני שלו, Wild.
אלבום הבכורה שלו, Blue Neighbourhood, יצא ב-4 בדצמבר 2015. הסינגל הראשון מתוכו, "Youth", הפך לסינגל הראשון של סיון שנכנס לטופ 40 במצעד הבילבורד הוט 100 והגיע בשיאו למקום ה-23. אלבום האולפן השני שלו, Bloom, הגיע למקום השלישי במצעד האלבומים של אוסטרליה ולמקום הרביעי במצעד הבילבורד 200. הסינגל הראשון מתוכו "My My My!", הפך לסינגל השני של סיון שמגיע למקום הראשון במצעד שירי הדאנס קלאב.
אלבומים

| שם | פרטי האלבום | מיקומי שיא> אוסטרליה | מיקומי שיא> קנדה | מיקומי שיא> דנמרק | מיקומי שיא> גרמניה | מיקומי שיא> אירלנד | מיקומי שיא> הולנד | מיקומי שיא> ניו זילנד   | מיקומי שיא> שוודיה | מיקומי שיא> בריטניה | מיקומי שיא> ארצות הברית | מכירות |
| --- | --- | --- | --- | --- | --- | --- | --- | --- | --- | --- | --- | --- |
| Blue Neighbourhood |  יצא לאור: 4 בדצמבר 2015  חברת תקליטים: EMI, קפיטול רקורדס  פורמטים: CD,‏ LP, הורדה דיגיטלית | 6 | 11 | 19 | 73 | 30 | 25 | 3 | 10 | 43 | ז |  ARIA: פלטינה  BPI: כסף  GLF: זהב  IFPI DEN: זהב  RIAA: זהב |
| Bloom |  יצא לאור: 31 באוגוסט 2018  חברת תקליטים: EMI, קפיטול רקורדס  פורמטים: CD,‏ LP, הורדה דיגיטלית | 3 | 13 | 21 | 35 | 7 | 16 | 3 | 15 | 10 | 4 |  |
| Something to Give Each Other |  יצא לאור: 13 באוקטובר 2023  חברת תקליטים: EMI, קפיטול רקורדס  פורמטים: הורדה דיגיטלית, סטרימינג | – | – | – | – | – | – | – | – | – | – | – |
אלבומים > אלבומי רמיקס

| שם | פרטי האלבום |
| --- | --- |
Blue Neighbourhood (The Remixes):  יצא לאור: 18 בנובמבר 2016  חברת תקליטים: EMI, קפיטול רקורדס  פורמט: הורדה דיגיטלית
אלבומים > אלבומי וידאו

| שם | פרטי האלבום |
| --- | --- |
Wild:  יצא לאור: 22 ביולי 2016  חברת תקליטים: EMI, קפיטול רקורדס  פורמט: VHS
מיני-אלבומים

| שם | פרטי האלבום | מיקומי שיא> אוסטרליה | מיקומי שיא> קנדה | מיקומי שיא> דנמרק | מיקומי שיא> צרפת | מיקומי שיא> גרמניה | מיקומי שיא> אירלנד | מיקומי שיא> ניו זילנד | מיקומי שיא> שוודיה | מיקומי שיא> בריטניה | מיקומי שיא> ארצות הברית | מכירות |
| --- | --- | --- | --- | --- | --- | --- | --- | --- | --- | --- | --- | --- |
| Dare to Dream |  יצא לאור: יוני 2007  חברת תקליטים: עצמאית  פורמטים: CD, הורדה דיגיטלית | — | — | — | — | — | — | — | — | — | — |  |
| June Haverly |  יצא לאור: 22 ביוני 2012  חברת תקליטים: עצמאית  פורמטים: הורדה דיגיטלית | — | — | — | — | — | — | — | — | — | — |  |
| TRXYE |  יצא לאור: 15 באוגוסט 2014  חברת תקליטים: EMI  פורמטים: CD, הורדה דיגיטלית | — | 2 | — | 177 | — | — | 2 | — | — | 5 |  ארצות הברית: 73,000 |
| Wild |  יצא לאור: 4 בספטמבר 2015  חברת תקליטים: EMI  פורמטים: CD, הורדה דיגיטלית | 1 | 6 | 7 | 96 | 37 | 5 | 3 | 11 | 5 | 5 |  ארצות הברית: 60,000 |
| In a Dream |  יצא לאור: 21 באוגוסט 2020  חברת תקליטים: EMI, Capitol  פורמטים: CD, הורדה דיגיטלית, ויניל | 3 | — | — | — | 43 | 76  | 27  | — | 34 | — |  |
הסימן "—" מציין שהמיני-אלבום לא יצא לאור או לא זכה להיכנס למצעד במדינה זו.
סינגלים > כאמן משתתף

| שנה | שיר | מיקומי שיא> אוסטרליה | מיקומי שיא> ארצות הברית אלקטרו | אלבום |
| --- | --- | --- | --- | --- |
| 2015 | "Papercut" (זד בהשתתפות טרוי סיון) | 93 | 31 | True Colors |
| 2016 | "Hands" (עם אמנים שונים) | — | — | לא מתוך אלבום |
| 2019 | "Love Me Wrong" (אלי איקס בהשתתפות טרוי סיון) | — | — | Cape God |
הסימן "—" מציין שהסינגל לא יצא לאור או לא זכה להיכנס למצעד במדינה זו.
סינגלים > סינגלים שיווקיים

| שנה | שיר | אלבום |
| --- | --- | --- |
| 2011 | "Crazy Love" | לא מתוך אלבום |
| 2011 | "The One That Got Away" | לא מתוך אלבום |
| 2011 | "Love Is a Losing Game" | לא מתוך אלבום |
| 2011 | "Pumped Up Kicks" | לא מתוך אלבום |
| 2012 | "Someone like You" | לא מתוך אלבום |
| 2012 | "Sea of Love" | לא מתוך אלבום |
| 2012 | "The 2012 Song" | לא מתוך אלבום |
| 2012 | "We're My OTP" | לא מתוך אלבום |
| 2013 | "The Fault in Our Stars" | TRXYE |
| 2019 | "2099" (צ'ארלי XCX בהשתתפות טרוי סיון) | Charli |
שירים אחרים במצעדים

| שנה | שיר | מיקומי שיא> אוסטרליה | מיקומי שיא> אירלנד | מיקומי שיא> ניו זילנד | מכירות | אלבום |
| --- | --- | --- | --- | --- | --- | --- |
| 2015 | "Fools" | 85 | — | — |  RIAA: זהב | Wild |
| 2018 | "Seventeen" | — | — | 14 |  | Bloom |
| 2018 | "Postcard" (בהשתתפות ג'ורדי) | — | — | 22 |  | Bloom |
| 2018 | "Plum" | — | 92 | 11 |  | Bloom |
| 2018 | "Lucky Strike" | — | — | 10 |  | Bloom |
| 2020 | "Could Cry Just Thinkin About You" | — | — | 36 |  | In a Dream |
| 2020 | "Stud" | — | — | 35 |  | In a Dream |
| 2020 | "In a Dream" | — | — | 10 |  | In a Dream |
הסימן "—" מציין שהשיר לא יצא לאור או לא זכה להיכנס למצעד במדינה זו.
הופעות אחרות

| שנה | שם | אלבום |
| --- | --- | --- |
| 2010 | "Just One of the Boys" | Spud |
| 2010 | "Just One Minute" | Spud |
| 2010 | "Dear Lord & Father of Mankind" | Spud |
| 2010 | "Giving It All" | Spud |
| 2019 | "Glittery" (עם קייסי מאסגרייבס) | The Kacey Musgraves Christmas Show |
כתיבת שירים

| שנה | שם | אמנ/ית | אלבום | קרדיט |
| --- | --- | --- | --- | --- |
| 2016 | "Careless Game" | אלפי ארקורי | Zenith | שותף לכתיבה |
| 2017 | "Vintage" | עלי X | CollXtion II | שותף לכתיבה |
| 2018 | "The Other Side" | בטי וו | Sierra Burgess Is a Loser: OST | שותף לכתיבה |
| 2018 | "Kid Wonder" | עלי X | Sierra Burgess Is a Loser: OST | שותף לכתיבה |
| 2018 | "Sunflower" | שאנון פורסר | Sierra Burgess Is a Loser: OST | שותף לכתיבה |
| 2020 | "Louder than Bombs" | BTS | Map of the Soul: 7 | שותף לכתיבה |
דייריים

| דייריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחי-קושק
משפחה:: דייריים
שם מדעי
 Carapidae ‏פואיי, 1867

דַּיָּרִיִּים (שם מדעי: Carapidae) היא משפחת דגי גרם מהסדרה צלופחי-קושק. דגים אלה חיים בכל האוקיינוסים עד לעומק 2 ק"מ לאורך המדרונות.
מאפיינים

אלו דגים דקים ושקופים באורך של עד 50 ס"מ. הם בעלי גוף דק, וזנב ארוך המסתיים בקצה חד. אין להם סנפירים עליונים כלל. הראש עגלגל וחיוור והעיניים קטנות מאוד.
דגים אלה מבלים את רוב חייהם בתוך גופם של חסרי חוליות ימיים כמו צדפות, כוכבי ים או במעיים של מלפפוני ים מהם הם מקבלים מזון וגם הגנה. לרוב הם לא מזיקים אך הם אוכלים רקמות מעיים של מלפפוני ים. לעיתים גם 15 דגים יכולים להצטופף על מלפפון ים אחד.
צעיריהם של דגים אלו נעים כחלק מהפלנקטון באוקיינוס.
מיון

תת-משפחה Carapinae
סוג Carapus
סוג Echiodon
סוג Encheliophis
סוג Onuxodon
תת-משפחה Pyramodontinae
סוג Eurypleuron
סוג Pyramodon
סוג ומין יחיד Snyderidia canina
תת-משפחה Tetragondacninae
סוג ומין יחיד Tetragondacnus spilotus
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
| --- | --- |
בקרת זהויות :  NLI: 987007283338605171
דמטריוס מפלרון

| --- | --- |

פסל של דמטריוס איש פלרון בכניסה לביבליותיקה אלכסנדרינה
 לידה:  350 לפנה״ס פלרון, אתונה העתיקה 
 פטירה:  283 לפנה״ס (בגיל 67 בערך) מצרים 
 תחומי עניין:  פילוסופיה 
 עיסוק:  פוליטיקאי, פילוסוף, ספרן 
 מדינה:  אתונה העתיקה 
 
פרוטומה רומית עתיקה של דמטריוס במוזיאון לתולדות האמנות בווינה
דמטריוס איש פָלֶרוֹן (ביוונית: Δημήτριος Φαληρεύς;‏ 350 לפנה"ס - 283 לפנה"ס) היה פילוסוף ומדינאי אתונאי ותלמידו של אריסטו. שימש במשך עשר שנים (307–317 לפנה"ס) כאפיסטטס (מושל) של אתונה מטעמו של עוצר מוקדון קסנדרוס. ב-307 לפנה"ס גורש מהעיר על ידי מתנגדיו הפוליטיים, עקר לתבאי ומשם המשיך לאלכסנדריה שבמצרים, שם נפטר.